b'\n_START_ARTICLE_\nPiet Dankert\n_START_SECTION_\nLiv og virke\n_START_PARAGRAPH_\nDankert gikk over fra skoleverket til politikken i 1968 og var medlem av Nederlands Tweede Kamer for Partij van de Arbeid til 1981. Han ble talsmann for Utenriks- og forsvarsdepartementet, og han talte varmt om en st\xc3\xb8rre integrasjon i den europeiske union. I 1979 gikk han over til Europaparlamentet, som han var president for i \xc3\xa5rene 1982 til 1984. Under regjeringen Kabinet-Lubbers III (1989\xe2\x80\x931994) var han statssekret\xc3\xa6r for europeiske saker. Etter denne perioden ble han medlem av Europaparlamentet igjen, frem til 1999. _NEWLINE_Dankert profilerte seg som budsjettspesialist og var medlem av Europar\xc3\xa5dets, NATOs og Den vesteuropeiske unionens parlament\xc3\xa6re sammenkomster. I sin siste periode som medlem av Europaparlamentet var en av fanesakene hans at Tyrkia skulle bli en del av EU._NEWLINE_Piet Dankert hadde ogs\xc3\xa5 en annen side, denne viste han i 1992 da han sammen med klovneparet \xc2\xabBassie en Adriaan\xc2\xbb spilte i serien \xc2\xabDe geheimzinnige opdracht\xc2\xbb (det hemmelighetsfulle oppdraget), ogs\xc3\xa5 kjent som \xc2\xabBassie og Adriaans reise gjennom Europa\xc2\xbb. I serien lot han, som statssekret\xc3\xa6r for europeiske saker, Bassie og Adriaan reise gjennom alle landene i EU for \xc3\xa5 l\xc3\xa6re barna mer om dem.'